தவளைக் கண்ணன்

தவளைக் கண்ணன் அல்லது தவள-கண்ணன் (THAVALA KANNAN) என்று அழைக்கப்படும் இந்த நெல் வகை, தென்னிந்தியாவில் உள்ள கேரளாவின் பாரம்பரிய நெல் வகையாகும். சோறு, பாயசம், அவல் மற்றும் சிற்றுண்டி வகைகள் சமைப்பதற்குப் பயன்படுத்தப்படும் இந்த நெல் இரகத்தின் தானியம்  வைக்கோல் நிறத்திலும், அரிசி, செந்நிறத்திலும் தடித்தும் காணப்படுகிறது.

மருத்துவ குணமும், சுவையும் மற்றும் அதன் மென்மையின் காரணமாக இது பரவலாகப் பிரபலமடைந்ததாக கருதப்படுகிறது.Aromatic and medicinal rice varieties of Kerala முற்காலத்தில் சுவன்னாரி (சிவப்பு அரிசி) தவளைக் கண்ணன் மற்றும் வெளுத்தாரி (வெள்ளை அரிசி) தவளைக் கண்ணன் என இரண்டு வகையான தவளைக் கண்ணன் வகைகள் இருந்ததாகவும், அவற்றின் நிறங்கள் முறையே சிவப்பு மற்றும் வெள்ளை அரிசி என அடையாளப்படுத்தப்பட்டு  தற்போது சிவப்பு அரிசியுடைய தவளைக் கண்ணன் மட்டுமே சில பகுதிகளில்  பயிரிடப்படுகிறது என கூறப்படுகிறது. 

குறுகிய கால சாகுபடி செய்யும் அளவில் அறுவடைக்கு தயாராகும் இந்த நெல் வகை, 135 - 140 நாட்களில் முதிர்வடைவதாக கூறப்படுகிறது. மேலும் 4 அடி உயரம் வரை வளரும் இந்த நெற்பயிரின் மகசூல், ஒரு ஏக்கருக்கு சுமார் 1,000 - 1,200 கிலோ வரை உற்பத்தித் திறன் கொண்டதாகவும் கூறப்படுகிறது. 

 சான்றுகள் 

பகுப்பு:நெல் வகைகள்
பகுப்பு:கேரளாவின் நெல் வகைகள்